《梅山弟家醉中》
宋代·陈著

意行无定处，适口无夙嗜。
门外自风埃，山中有余地。
事事皆顺自，物物皆真味。
梅山今何人，而我亦同数。
麋鹿所惊怪，草木或不置。
一杯复一杯，闺中笑声沸。
古道固如此，乃有此同气。
谓我且须留，崦嵫红未坠。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。